મોડીઆનો, લેખન કાર્યને ધુમ્મસમાં વાહન ચલાવવાની સાથે સરખાવતાં કહે છે કે, ‘તમને ખરેખર ખબર નથી પડતી નથી કે તમે ક્યાં જઈ રહ્યા છો, તમને માત્ર એટલી જ ખબર છે કે તમારે વાહન હાંકે રાખવાનું છે.’ ફ્રાન્સના એક છાપાં લા ફીગારો (La Figaro) ને ઈન્ટરવ્યૂ આપતાં તેમણે જણાવેલ કે, ‘ઘણા લાંબા સમયથી મને એક સ્વપ્ન ફરી ફરીને આવતું હતું – એવું સ્વપ્ન કે મારે હવે વધારે લખવાનું નથી, કે હું હવે મુક્ત છું. પરંતુ અફસોસ, હું મુક્ત નથી. હું હજુ એ જ વિસ્તારમાં વિહાર કરી રહ્યો છું, અને એવી લાગણી છે કે મારું કાર્ય ક્યારેય પણ પૂરું નહીં થાય.’